CELEX: 32010R0300
Language: bg
Date: 2010-04-12 00:00:00
Title: Регламент (ЕC) № 300/2010 на Комисията от 12 април 2010 година относно вписване на наименование в Регистъра на защитените наименования за произход и защитените географски указания — Gentse azalea (ЗГУ)

13.4.2010   
            
            
               BG
            
            
               Официален вестник на Европейския съюз
            
            
               L 92/1
            
         РЕГЛАМЕНТ (ЕC) № 300/2010 НА КОМИСИЯТА
   от 12 април 2010 година
   относно вписване на наименование в Регистъра на защитените наименования за произход и защитените географски указания — Gentse azalea (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, трета и четвърта алинея от него,
   като има предвид, че:
   
               (1)
            
            
               Съгласно член 6, параграф 2 и в съответствие с член 17, параграф 2 от Регламент (ЕО) № 510/2006 заявката за регистрация на наименованието „Gentse azalea“, подадена от Белгия, бе публикувана в Официален вестник на Европейския съюз
                   (2).
            
         
               (2)
            
            
               Германия подаде възражение срещу регистрацията съгласно член 7, параграф 1 от Регламент (ЕО) № 510/2006. Възражението бе счетено за приемливо въз основа на член 7, параграф 3 от посочения регламент.
            
         
               (3)
            
            
               Във възражението си Германия посочи, че регистрацията на въпросното наименование би била в противоречие с член 2 от Регламент (ЕО) № 510/2006 и би застрашила съществуването на наименования, търговски марки или продукти, които са били законно на пазара в продължение на повече от пет години преди датата на публикуване на възражението.
            
         
               (4)
            
            
               С писмо от 6 март 2009 г. Комисията покани заинтересованите държави-членки да постигнат взаимно съгласие в съответствие с техните вътрешни процедури.
            
         
               (5)
            
            
               Като се има предвид, че Германия и Белгия не постигнаха съгласие в рамките на предвидения срок, Комисията трябва да приеме решение в съответствие с процедурата, предвидена в член 15, параграф 2 от Регламент (ЕО) № 510/2006.
            
         
               (6)
            
            
               Предвид предоставената от Германия информация и след съответната проверка Комисията не може да заключи, че регистрирането на наименованието „Gentse azalea“ ще противоречи на членове 2 и 3 от Регламент (ЕО) № 510/2006. Германия твърди, че очертанията на посочения в заявката географски район надхвърлят границите на град Гент, че не съществува връзка между заявените характеристики на „Gentse azalea“ и географския район, както и че наименованието не е било използвано. Предоставените в заявката доказателства показват, че „Gentse azalea“ се отглежда както в посочения географски район, така и извън границите на град Гент. В заявката са включени и етикети, доказващи търговската употреба на наименованието. Заявката за регистрация се основава на доказаната репутация на наименованието „Gentse azalea“ за саксийни растения.
            
         
               (7)
            
            
               Германия посочва, че регистрацията на наименованието „Gentse azalea“ като защитено наименование за произход би застрашила съществуването на продукти, които са законно на пазара, като предоставя конкурентно предимство (пазарно предимство) на производителите на азалии в конкретния географски район спрямо производителите в други райони. Не са предоставени доказателства, че наименованието „Gentse azalea“ се използва за търговия със саксийни растения, произвеждани извън посочения район, че то представлява регистрирана търговска марка или че е защитено като наименование на растителен вид. Освен това наименованието „Gentse azalea“ присъства от дълго време на пазара.
            
         
               (8)
            
            
               Предвид изложеното по-горе наименованието „Gentse azalea“ следва да бъде вписано в Регистъра на защитените наименования за произход и защитените географски указания. Следва да се променят спецификацията и обобщението, за да се уточни, че наименованието „Gentse azalea“ се употребява за саксийни растения.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет за защитените географски указания и наименования за произход,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се указанието, посочено в приложение I към настоящия регламент.
   Член 2
   Обобщение на основните елементи на спецификацията е включено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 93, 31.3.2006 г., стр. 12.
   
      (2)  ОВ C 198, 5.8.2008 г., стр. 13.
   
      ПРИЛОЖЕНИЕ I
      Селскостопански продукти, посочени в приложение II към Регламент (ЕО) № 510/2006
      
         Клас 3.5.   Цветя и декоративни растения
      
      БЕЛГИЯ
      Gentse azalea (ЗГУ)
   
   
      ПРИЛОЖЕНИЕ II
      
         ОБОБЩЕНИЕ
      
      Регламент (ЕО) № 510/2006 на Съвета относно закрилата на географски указания и наименования за произход
      
         „GENTSE AZALEA“
      
      ЕО №: BE-PGI-005-0536-24.03.2006
      
         ЗНП ( ) ЗГУ (Х)
      
      В настоящото обобщение се излагат основните елементи от спецификацията на продукта за информационни цели.
      1.   Отговорен орган в държавата-членка:
      
      
                  Наименование
               
               
                  :
               
               
                  Vlaamse Overheid, Departement Landbouw en Visserij, Afdeling Duurzame Landbouwontwikkeling
               
            
                  Адрес
               
               
                  :
               
               
                  Ellipsgebouw, Koning Albert II-laan 35, Bus 40, 1030 Brussels
               
            
                  Тел.
               
               
                  :
               
               
                  +32 25527884
               
            
                  Факс
               
               
                  :
               
               
                  +32 25527871
               
            
                  Е-mail
               
               
                  :
               
               
                  lieve.desmit@lv.vlaanderen.be
               
            2.   Група:
      
      
                  Наименование
               
               
                  :
               
               
                  Vereniging van Vlaamse Azaleatelers
               
            
                  Адрес
               
               
                  :
               
               
                  P/a Axelsvaardeken 29a, 9185 Wachtebeke
               
            
                  Тел.
               
               
                  :
               
               
                  +32 93429126
               
            
                  Факс
               
               
                  :
               
               
                  +32 93429214
               
            
                  Е-mail
               
               
                  :
               
               
                  info@vaneetvelde.com
               
            
                  Състав
               
               
                  :
               
               
                  Производители/преработватели (Х) Други (Х)
               
            3.   Вид продукт:
      
      
                  Клас 3.5.
               
               
                  Цветя и декоративни растения
               
            4.   Спецификация:
      
      (обобщение на изискванията в съответствие с член 4, параграф 2 от Регламент (ЕО) № 510/2006)
      4.1.   Наименование:
      
      „Gentse azalea“
      4.2.   Описание:
      
      „Gentse azalea“ е готово за продажба саксийно растение азалия (Azalea indica или Rhododendron simsii) при първоначалната поява на цвят или на етапа „восъчен пламък“. То се предлага в различни форми (сферичен храст или стандартни азалии, високостеблени, пирамиди и различни видове с необичайни форми) и цветове (включително бяла, бледорозова, червена, яркочервена, розова, пурпурна и лилава) и може да бъде едноцветна или с оттенък на друг цвят (на ивици или по краищата). Уникалната характеристика на „Gentse azalea“ е, че тя е резултат от ориентиран към качеството производствен процес, основаващ се на традиции и разнообразие.
      Качеството е гарантирано чрез спазване на предварително определени критерии за качество, основаващи се на характеристики на продукта (например разпределението на цветовете, минимум 80 % поява на цвят), удобството за потребителя (например оставянето на разстояние под ръба на листата, което да позволява поливане), надеждност (например гарантирането на цвета) и естетичен характер (например наличието на свеж и зелен външен вид). Това е продукт, който е известен със своето качество, дължащо се на многогодишна традиция, опит, интензивни изследвания и професионална информация.
      4.3.   Географски район:
      
      Районът на отглеждане обхваща цялата провинция Източна Фландрия (със столица Гент).
      4.4.   Доказателство за произход:
      
      „Gentse azalea“ трябва да е продукт на дружество, вписано в регистъра, който се поддържа от групата заявител. Този регистър се изпраща на компетентния надзорен орган. Регистрираните дружества или отглеждат азалии (от разсад до достигането на напълно развит „зелен“ етап или до първата поява на цвят), или са търговци/дружества, форсиращи развитието (които купуват напълно развити „зелени“ азалии и ги поставят в оранжерии за форсиране поне до първата поява на цвят).
      Всеки производител на саксийното растение „Gentse azalea“ трябва да спазва стандартите, изложени в Проекта за качество на азалиите (Project Azalea Kwaliteit, PAK). PAK има за цел поддържането на високото качество на „Gentse azalea“ и е средство за гарантиране на това качество. С подписването на харта за качеството и с получаването на номер за участие и PAK номер всички регистрирани дружества поемат ангажимент да спазват стандартите за качество, изложени в PAK. Регистрираните дружества, отглеждащи азалии, съхраняват формуляр с информация за реколтата по всяка партида до момента, в който саксийните растения са готови за продажба. Формулярът с информация за реколтата гарантира, че методът на отглеждане и стандартите за качество са спазени. Когато „зелените“ азалии се доставят на дружество за форсиране на развитието им, те са придружени от формуляра с информация за реколтата по съответната партида и от PAK стикер, показващ техния PAK номер. Преди да излязат от дружеството, саксийните растения, които са готови за продажба, се етикетират от отглеждащото дружество или от търговеца/дружеството, форсиращо развитието, с етикета, описан в точка 4.8.
      4.5.   Метод на производство:
      
      За „Gentse azalea“ целият процес на отглеждане (от развитието на разсада до производството на саксийно растение, което може да носи цветове) се осъществява в посочения в точка 4.3 географски район.
      „Gentse azalea“ се разпространява чрез вземане на резници или чрез присаждане върху друга вкоренена подложка. Резниците незабавно се покриват с пластмасов лист. След това подпочвено затопляне увеличава температурата на размножителния субстрат до 23—25 °C.
      По време на отглеждането върховете на растенията трябва да се откъсват редовно. Това включва отстраняването на върховата част на клонките, за да се позволи на растението да направи повече издънки. Това се повтаря, докато се постигне желаният размер на крайния продукт. През първата фаза на отглеждането (до второто откъсване на върховете включително) растенията остават на закрито. По-нататъшното отглеждане може да е както на закрито, така и на открито. След като достигнат желания окончателен диаметър, „зелените“ азалии най-накрая образуват пъпки. За да стане това, растението трябва да се изложи на по-ниска температура за известен период от време. В зависимост от продължителността на това излагане „Gentse azalea“ се класифицират като много ранно цъфтящи (от 15 август), ранно цъфтящи (от 1 декември), средно ранно цъфтящи (от 15 януари) и късно цъфтящи (от 15 февруари). „Зелените“ азалии се продават, когато пъпките узреят достатъчно. Стандартите, изложени в Проекта за качество на азалиите, се отнасят както за „зелените“, така и за цъфтящите азалии. Цъфтящите азалии се получават чрез форсиране. Това се прави като достатъчно развитите саксийни растения се излагат на температура от поне 20 °C, поливат се обилно и в много случаи се използва изкуствено осветление. Те се продават при първата поява на цвят или на етапа „восъчен пламък“.
      4.6.   Връзка:
      
      Тази заявка за признаване на „Gentse azalea“ се основава на репутацията на продукта. Характерните особености на отглеждането на „Gentse azalea“ обаче се дължат на комбинация от исторически, природни и човешки фактори.
      През последните две столетия районът на Гент се превърна в център на отглеждането и търговията с азалии в Западна Европа. Изследванията в тази област, разпространението на информацията и доставчиците също са концентрирани в този район.
      Развитието на отглеждането на азалии във въпросната географска област се дължи не само на исторически обстоятелства, но и на природни фактори. Районът около Гент има умерен морски климат, който е много подходящ за отглеждане на азалии. Азалиите се нуждаят и от пропусклива почва. Те са били отглеждани предимно в субстрат от борови иглички и торф от листа, който е наличен в района.
      Майсторът градинар от Гент Judocus Huytens за първи път донася в района азалии от Англия през 1774 г., а самата Azalea indica е внесена от Англия през 1808 г. от капитан Welbanck. Ключов фактор за успеха на азалията е основаването на Селскостопанското и ботаническо дружество на Гент през 1808 г.
      Репутацията на „Gentse azalea“ е видна от следните факти:
      
                  —
               
               
                  Първата азалия е представена от барон Du Bois de Vroeylande на изложение, проведено на 6 февруари 1819 г. От 1839 г. на всеки пет години се организира голямо изложение на цветя с международно жури. Изложението „Gentse Floraliën“, което се провежда и днес, се радва на световна слава.
               
            
                  —
               
               
                  Пионер в отглеждането на „Gentse azalea“ е Louis Van Houtte, тъй като той усъвършенства техниката на отглеждане, а работата му в областта на селекцията и размножаването води до развитието на различни нови форми и цветове. Първият му каталог е публикуван през 1839 г. и включва 97 разновидности на Azalea indica.
               
            
                  —
               
               
                  На 17 май 1869 г.„Gentse azalea“ е показана на изложение на цветята в руския град Санкт Петербург.
               
            
                  —
               
               
                  Отглеждането на азалии добива такава значимост за района около Гент, че през 1881 г. започва публикуването на периодично издание, посветено единствено на този вид и озаглавено Iconographie des azalées de l’Inde (Иконография на индийските азалии).
               
            
                  —
               
               
                  През 1893 г., в своето изследване върху отглеждането и развитието на Azalea indica (Étude sur la culture et la végétation de l’Azalea Indica), Georges Truffaut пише следното: „Най-важните центрове за отглеждане на азалии се намират в Белгия, по-специално в района около град Гент“.
               
            
                  —
               
               
                  През 1938 г. в Гент е издадена пощенска марка с азалия по случай тридневната изложба на азалии, проведена между 17 и 19 декември.
               
            
                  —
               
               
                  Различни публикации свидетелстват за факта, че производителите са се стремили да постигнат възможно най-голямо разнообразие на цветове и форми при саксийните растения. През октомври 1954 г. F. Peeters пише в „Landbouwtijdschrift“ (Вестник за селско стопанство): „Отглеждането на азалии, с което е известен Гент, се практикува от множество градинари. Те отглеждат голям брой разновидности, които се различават по цвят и форма…“
               
            4.7.   Инспекционен орган:
      
      
                  Наименование
               
               
                  :
               
               
                  Federale Overheidsdienst Economie, K.M.O., Middenstand en Energie Algemene Directie Controle en Bemiddeling Tweede Afdeling Gespecialiseerde Diensten, Sectie A Controles Uitgaven EOGFL en Marktordening
               
            
                  Адрес
               
               
                  :
               
               
                  WTC III, Simon Bolivarlaan 30, 1000 Brussels, Belgium
               
            
                  Тел.
               
               
                  :
               
               
                  +32 22084040
               
            
                  Факс
               
               
                  :
               
               
                  +32 22083975
               
            
                  Е-mail
               
               
                  :
               
               
                  Dirk.Demaeseneer@economie.fgov.be
               
            4.8.   Обозначаване:
      
      Към растенията се прикрепят етикети, на които са посочени указанието „Gentse azalea“, европейският символ за ЗГУ и PAK номерът.